b"\n_START_ARTICLE_\nGianni Vattimo\n_START_SECTION_\nFilozofija\n_START_PARAGRAPH_\nNjegovo filozofijo lahko ozna\xc4\x8dimo kot postmoderno, kolikor poudarja \xc5\xa1ibko misel (\xc2\xbbpensiero debole\xc2\xab); ta po Vattimu terja opustitev utemeljujo\xc4\x8dih gotovosti moderne, ki poudarja objektivno resnico, utemeljeno v enotnem racionalnem subjektu, namesto njih pa zagovarja ve\xc4\x8dstransko pojmovanje resnice, ki je bli\xc5\xbee tistemu v umetnosti._NEWLINE_Vattimova filozofija je nadaljevanje filozofije Martina Heideggerja (kritika temeljev) ter hermenevti\xc4\x8dne filozofije nem\xc5\xa1kega hermenevtika in njegovega u\xc4\x8ditelja Hansa-Georga Gadamerja. A morda bi kot najve\xc4\x8dji vpliv lahko izpostavili Neitzschejevo misel, zlasti njegovo \xc2\xbbodkritje 'la\xc5\xbei', odkritje, da so domnevne 'vrednote' in metafizi\xc4\x8dne strukture zgolj igra sil\xc2\xab\xc2\xa0, odkritje, ki upravi\xc4\x8duje Vattimov pojem \xc5\xa1ibke misli."